અમદાવાદ: જીએસટીના અમલ પહેલાં શેરબજારમાં સાવચેતી જોવા મળી છે. ગઇ કાલે ટ્રેડિંગના છેલ્લા કલાકોમાં જ બજારમાં ઘટાડાની ચાલ નોંધાઇ હતી. જોકે નિફ્ટી છેલ્લે ૧૨ પોઇન્ટના સુધારે ૯૫૦૪ પોઇન્ટની સપાટીએ બંધ જોવાઇ છે. જૂન સિરીઝમાં નિફ્ટી ૦.૦૬ ટકા, જ્યારે સેન્સેક્સ ૦.૩ ટકા ઘટ્યો હતો. જુલાઇ સિરીઝમાં મહદ અંશે મંદીની પોઝિશન સેલ ઓવર થઇ છે. નિષ્ણાતોના મત મુજબ જુલાઇ સિરીઝમાં સાવચેતીના સેન્ટિમેન્ટના પગલે નિફ્ટી ૯૩૦૦-૯૩૫૦ની સપાટીએ જોવાઇ શકે છે.